6 d'octubre

El 6 d'octubre és el dos-cents setanta-novè dia de l'any del calendari gregorià i el dos-cents vuitantè els anys de traspàs. Resta 86 dies per a acabar l'any.

Esdeveniments 
 Països Catalans
 1869, la Bisbal d'Empordà: Revolta federalista i republicana coneguda com el foc de la Bisbal.
 1934: Lluís Companys proclama l'Estat Català durant els fets del sis d'octubre.
 1976, El Govern Civil prohibeix els actes populars de solidaritat en la vaga del metall a diverses poblacions del Vallès.
 1977, Alacant: Miquel Grau, militant del MCPV, rep un cop al cap mentre penjava uns cartells de la Diada del País Valencià. Moriria uns quants dies més tard.
 1999, El Consell General de la Vall d'Aran modifica oficialment les normes ortogràfiques de l'aranès.
 2010, Girona: S'inaugura el nou edifici de la Facultat d'Educació i Psicologia de la Universitat, remodelació de l'antic Seminari Diocesà.
 2012, Barcelona: Lady Gaga va portar la seva gira The Born This Way Ball Tour al Palau Sant Jordi, aconseguint exhaurir les entrades.
 2015: El Parlament balear confirma el derrogament de la Llei de Símbols, proposat pel govern autonòmic, amb els vots a favor de PSIB, MÉS, Podem, PI i GxF mentre que Cs s'ha abstingut i el PPB ha marxat abans de la votació i no ha votat.

Resta del món
 1539: L'expedició del conqueridor espanyol Hernando de Soto entra a la ciutat d'Anhainca, actual Tallahassee (Estat de Florida).
 1600 - Florència (Gran Ducat de Toscana): s'estrena Euridice, d'Ottavio Rinuccini amb música de Jacopo Peri, primera òpera de la que es conserva la música.
 1713 - Schwedt (Brandenburg, Prússia): Prússia i el Tsarat Rus signen el Tractat de Schwedt en el context de la Gran Guerra del Nord en el que es parteixen territoris suecs. Prússia es queda amb la Pomerània Sueda i Rússia es queda amb l'Íngria Sueca, l'Estònia Sueca i la Carèlia. Prússia també accepta pagar una multa anual a Rússia.
 1829 - Comença la primera carrera de velocitat de locomotores celebrat a la línia Liverpool-Manchester guanyat per Stephenson i la seva locomotora "Rocket".
 1833: A Espanya, Carles María Isidre de Borbó és coronat com Carles V d'Espanya, data que es considera el començament de la Primera Guerra Carlina.
 1908: L'Imperi austrohongarès s'annexiona Bòsnia i Hercegovina.
 1973: Comença la Guerra del Iom Kippur
 1993: El jugador de bàsquet Michael Jordan anuncia la seva retirada.
 2020, Kirguizstan: la Comissió Electoral Central del país van anul·lar els resultats de les eleccions legislatives.

Naixements 
Països Catalans
 1893 - La Selva del Camp: Bonaventura Gassol i Rovira (Ventura Gassol), poeta i polític català. Conseller de Cultura i president interí de la Generalitat de Catalunya (m. 1980).
 1915 - els Guiamets (el Priorat): Neus Català i Pallejà, supervivent del camp de concentració nazi de Ravensbrück.(m. 2019).
 1933 - Sant Vicent del Raspeig, Alacantí: José Vicente Beviá Pastor fou un polític socialista valencià que fou senador i diputat per Alacant.
 1941 - Barcelona: Lluís Bassat i Coen, publicista català.
 1968 - Castelldefels: Xavier Escaich i Ferrer, futbolista català.
 1972 - Barcelonaː Virginia Pérez Alonso, periodista catalana, directora del diari Público.
 1978 - Barcelona: Oriol Vila i Cristóbal, actor català.

Resta del món
 1552 - Macerata (Itàlia): Matteo Ricci, missioner catòlic jesuïta, introductor del cristianisme a la Xina (m. 1610).
 1565 - París (França): Marie de Gournay, escriptora, editora protofeminista i alquimista (m. 1645).
 1591 - Florènciaː Settimia Caccini, cantant i compositora italiana (m. ca 1660).
 1773 - París (França): Lluís Felip I de França, rei de França del 1830 al 1849 (m. 1850).
 1820 - Estocolm (Suècia): Jenny Lind, soprano sueca, coneguda com "El rossinyol suec" (m. 1887).
 1831 - Brunsvic: Richard Dedekind, matemàtic (m. 1916).
 1882 - Tymoszówka, prop de Kíiv, Ucraïna: Karol Szymanowski, compositor polonès (m. 1937).
 1887
Brno, República Txeca: Maria Jeritza, nascuda Maria Jedlicková, cèlebre soprano morava.
La Chaux-de-Fonds (Suïssa): Le Corbusier, arquitecte, urbanista, decorador i pintor considerat com un dels principals representants del Moviment Modern (m. 1965).
 1897 - Easton, Pennsylvaniaː Florence Seibert, bioquímica americana que inventà el test de la tuberculosi (m. 1991).
 1903 - Dungarvan (Irlanda): Ernest Walton, físic irlandès, Premi Nobel de Física de 1951 (m. 1996).
 1908 - Fort Wayne, Indiana (Estats Units): Carole Lombard, actriu estatunidenca (m. 1942).
 1913 - Berlín: Meret Oppenheim, artista surrealista suïssa d'origen alemany (m. 1985).
 1914 - Londres: Joan Littlewood, directora de teatre anglesa (m. 2002).
 1916 - Madrid: Pablo Palazuelo, pintor i escultor espanyol (m. 2007).
 1923 - Adana, Turquia: Yaşar Kemal, escriptor turc. Premi Internacional Catalunya de l'any 1996 (m. 2015).
 1930 - Qardaha, Síria: Hafez al-Àssad, polític sirià, president del país entre 1971 i 2000 (m. 2000).
 1931 - Gènova (Itàlia). Riccardo Giacconi, físic estatunidenc d'origen italià, Premi Nobel de Física de l'any 2002 (m. 2018).
 1937 - Verona, Itàlia: Mario Capecchi, genetista estatunidenc d'origen italià, Premi Nobel de Medicina o Fisiologia de l'any 2007.
 1941 - Auckland, Nova Zelanda: John Nicholson, pilot de curses automobilístiques neozelandès.
 1948 - Belfast, Irlanda del Nord: Gerry Adams, polític nord-irlandès, representant de Belfast Oest al Parlament del Regne Unit i president del Sinn Féin.
 1955 - Xangai (Xina): Wang Huning (en xinès 王沪宁),polític xinès, membre del Comitè Permanent del Politburó del Partit Comunista de la Xina (2017-).
 1966 - Bilbao, País Basc, Espanya: Adolfo Cabrales, conegut com "Fito", músic basc.

Necrològiques 
Països Catalans
 1497 - València: Joan Roís de Corella, poeta (62 anys).
 1893 - Barcelona: Paulí Pallàs i Latorre, anarquista català (n. 1862).
 1970 - San Cristóbal de la Laguna, Tenerife: Anna Rebeca Mezquita Almer, poetessa valenciana (n. 1890).
 1991 - Barcelona: Sònia Rescalvo Zafra, dona transsexual assassinada per un grup de neonazis al Parc de la Ciutadella.
 2006 - Terrassa: Antoni Gutiérrez Díaz, el Guti, pediatre i polític (n. 1929).
 2018 - Barcelona: Montserrat Caballé i Folch, soprano i cantant d'òpera.
 2020 - Barcelona: Alfons Borrell i Palazón, pintor (n. 1931).

Resta del món
 1214 - Gutierre-Muñoz, Regne de Castella: Alfons VIII de Castella, rei, fundador de l'Orde de Sant Jaume i l'Orde dels Hospitalers de Burgos
 1661 - Ulm, Alemanya: Martin Zeiller, teòleg protestant
 1676 - Milà, Itàliaː Claudia Rusca, compositora, cantant i organista italiana (n. 1593).
 1777 - Parísː Marie-Thérèse Rodet Geoffrin, escriptora i salonnière francesa, figura destacada de la Il·lustració (n. 1699).
 1836 - Amsterdam, Països Baixos: Johannes Jelgerhuis, pintor i actor neerlandès.
 1912 - Lucerna, Suïssa: Auguste Beernaert, advocat i polític flamenc, Premi Nobel de la Pau de 1909 (n. 1829).
 1919 - Miraflores (Lima, Perú): Ricardo Palma, escriptor peruà (n. 1833).
 1951 - Filadèlfia, Pennsilvània (EUA): Otto Fritz Meyerhof, fisiòleg alemany, Premi Nobel de Medicina o Fisiologia de 1922 (n. 1884).
 1979 - Boston: Elizabeth Bishop, poeta estatunidenca, Premi Pulitzer de poesia el 1956 (n. 1911).
 1981 - El Caire, Egipte: Ànwar el-Sadat, militar i polític egipci, president del país, assassinat per integristes islàmics (n. 1918)
 1989 - Neuilly-sur-Seine, França: Bette Davis, actriu estatunidenca.
 1999 - Lisboa, Portugal: Amália Rodrigues, fadista, cantant i actriu (79 anys).
 2010 - Saint-Rémy-lès-Chevreuse, Illa de França: Colette Renard, actriu i cantant francesa (n. 1924).
 2015 - Budapest, Hongria: Árpád Göncz, president d'Hongria (n. 1922)
 2018 - EUA: Los Angeles, Califòrnia Scott Wilson Actor nord-americà.
 2020 – Santa Monica, Califòrnia, EUA: Eddie Van Halen, guitarrista neerlandès-estatunidenc (n. 1955).

Festes i commemoracions 
 Onomàstica: sants Fe d'Agen, màrtir; Enímia de Burlatis, abadessa; Bru de Colònia, fundador de l'Orde de la Cartoixa; beata Maria Anna Mogas i Fontcoberta, fundadora de les Franciscanes Missioneres de la Mare del Diví Pastor; sant William Tyndale (només Església Anglicana).

Referències 

06